6 de febrer

El 6 de febrer és el trenta-setè dia de l'any del calendari gregorià. Queden 328 dies per finalitzar l'any i 329 en els anys de traspàs.

Esdeveniments 
Països Catalans
 1521 - Mallorca: empresonen Joanot Colom i altres dirigents agermanats, cosa que l'endemà hi provoca la revolta de les Germanies.
 1946 - Granollers: es funda l'Editorial Alpina, especialitzada en cartografia i guies de muntanya d'utilitat pràctica i divulgativa.
 2005 - Todolella: Moren 18 persones en un alberg per mala combustió d'estufes de butà.
 2017 - Barcelona: Inici del Judici contra Mas, Ortega i Rigau pel 9-N
 2022 - Burjassot: Estrena de la sèrie de televisió Després de tu, la primera de la història com a col·laboració coproduïda entre À Punt, TV3 i IB3.
Resta del món
 1922 - Washington DC: Signatura del Tractat Naval de Washington per limitar la construcció de vaixells de guerra i evitar una cursa armamentista entre els països guanyadors de la Primera Guerra Mundial.
 2004, Moscou, Rússia: un atemptat al metro, atribuït a independentistes txetxens, hi provoca una quarantena de morts i més d'un centenar de ferits.
 2013, Alemanya: S'hi funda el partit polític Alternativa per Alemanya.

Naixements 
Països Catalans

 1754 - Maó, Menorca: Joan Chiesa Bagur, artista menorquí i un dels principals representants de l'escola de pintura de Maó iniciada pel seu pare, l'italià Giuseppe Chiesa Baratti (m. 1834).
 1816 - Palma, Mallorca: Vicenç Cuyàs i Borés, compositor (m. 1839).
 1858 - Barcelonaː Palmira Ventós, Felip Palma, escriptora catalana (m. 1916).
 1894 - Lleidaː Zoe Rosinach Pedrol, farmacèutica lleidatana, primera doctora en Farmàcia de l'Estat (m. 1973).
 1955 - Barcelona: Montserrat García Balletbó, metge i cirurgiana, especialista en tractaments biològics de regeneració dels teixits.
 1971 - Reus: Elisabeth Cebrián Scheurer, Betty Cebrián, jugadora catalana de bàsquet professional.

Resta del món
 885 - Kyoto: Daigo, 60è emperador del Japó, (m. 930).
 1412 - Orleans, País del Loira, França: Joana d'Arc, heroïna francesa.
 1452 - Lisboa, Regne de Portugal: Joana de Portugal i de Coïmbra, infanta i regent de Portugal (1471 - 1475).
 1465 - Bolonya: Scipione del Ferro, matemàtic italià, primer a resoldre l'equació cúbica (m. 1526).
 1608 - Lisboa, Portugal: António Vieira, escriptor, músic, capellà i orador portuguès de la Companyia de Jesús (m. 1697).
 1611 - Pequín: Emperador Chongzhen, setzè i últim emperador de la Dinastia Ming de la Xina (m. 1644).
 1612 - París: Antoine Arnauld, últim dels vint fills de la nissaga Arnauld, estudià lleis i teologia (m. 1694).
 1664 - Edirne: Mustafà II, soldà de l'Imperi Otomà des de 1695 a 1703.
 1665 - Londres: Anna de la Gran Bretanya, reina de Gran Bretanya i Irlanda, última sobirana de la Casa dels Stuart (m. 1714).
 1695 - Basilea, Suïssa: Nicolaus Bernoulli II, matemàtic suís (m. 1726).
 1730 - Múnic: Januarius Zick, pintor i arquitecte alemany (m. 1797).
 1748 - Ingolstadt, Electorat de Baviera, Sacre Imperi: Adam Weishaupt, professor de dret canònic i fundador de l'ordre dels "Illuminati".
 1834 - Ogulin, Croàcia: Ema Pukšec, soprano croata, també coneguda com a Ilma Murska.
 1845 - Londres: Florence May, pianista i musicòloga anglesa (m.1923).
 1892 - Stoughton, Wisconsin (EUA): William Parry Murphy, metge nord-americà, Premi Nobel de Medicina o Fisiologia de 1934 (m. 1987).
 1898 - Madridː Magda Donato, periodista, dramaturga, narradora i actriu espanyola, exiliada a Mèxic (m. 1966).
 1903 - Chillán, Xile: Claudio Arrau, pianista xilè d'ascendència catalana (m. 1991).
 1905 - Krosno, Regne de Galítzia i Lodomeria: Władysław Gomułka, polític comunista polonès.
 1912 - Múnic: Eva Braun, primera dama del Tercer Reich, esposa d'Adolf Hitler (m. 1945).
 1911 - Tampico (Illinois), Estats Units d'Amèrica: Ronald Reagan, polític estatunidenc, 40è president dels Estats Units (m. 2004).
 1913 - Londres (Anglaterra): Mary Leakey, paleontòloga i arqueòloga britànica (m. 1996).
 1917 - Budapest, Hongria: Zsa Zsa Gabor, actriu hongaresa nacionalitzada estatunidenca (m. 2016).
 1932 - París: François Truffaut, crític de cinema, director i actor francès, un dels iniciadors de la Nouvelle vague (m. 1984).
 1939 - Vaticà: Inici del breu papat de Pius XI (del 6 al 9 de febrer).
 1945 - Nine Mile, Jamaica: Bob Marley, cantant de reggae.
 1946 - Saint-Sauveur-des-Monts, Quebec: Kate McGarrigle, cantautora quebequesa (m. 2010).
 1950 - Los Angeles (Califòrnia): Natalie Cole, cantant, compositora, i intèrpret estatunidenca (m. 2015).
 1966 – Lancashire, Anglaterra: Rick Astley, cantant britànic.
 1967 - Hiratsuka, Japó: Izumi Sakai, cantant pop japonesa, compositora i membre del grup Zard (m. 2007).
 1969 - Bellinzona, Suïssa: Massimo Busacca, àrbitre de futbol suís.
 1975 - Kyoto: Tomoko Kawase, compositora de cançons, cantant, productora musical, actriu i model japonesa.
 1982 - Londres: Alice Eve, actriu de cinema i televisió anglesa.
 1985 - estat de Florida, EUA: Prinzzess, actriu pornogràfica estatunidenca.

Necrològiques 
Països Catalans
 1253 - Nàpols: Berenguer de Castellbisbal, frare dominic i bisbe de Girona.
 1814 - València: Josepa Domènica Català de Valeriola, aristòcrata valenciana.
 1903 - Olot: Marià Vayreda, escriptor i pintor català (n. 1853).
 1996 - Barcelona o Alella: Oleart de Bel, Maria Oleart, poetessa i narradora catalana (n.1929).
 2012 - 
Barcelona: Antoni Tàpies, pintor català.
L'Alguer, Itàlia: Maria Chessa Lai, rimadora sarda en alguerès, i figura destacada de la cultura catalana a Sardenya (n. 1922).
 2014 - Barcelona: Tatiana Sisquella, periodista catalana (n. 1978).
 2018 - Barcelona: Montserrat Ros i Ribas, hel·lenista, editora i traductora catalana d'obres clàssiques, gregues i llatines (n. 1943).

Resta del món
 1485 - Ferrara: Ludovico Carbone, poeta, orador, traductor i acadèmic italià.
 1740: Climent XII, Papa de Roma.
 1793 - París, França: Carlo Goldoni, dramaturg venecià (n. 1707).
 1894 - París, França: Maria Deraismes, autora i pionera francesa dels Drets de la Dona (n. 1828).
 1896 - París: Julie Dorus-Gras, cantant d'òpera francesa (n. 1805).
 1899 - Skyren (Regne de Prússia, Imperi Alemany): Leo von Caprivi, general alemany, 2n Canceller d'Alemanya, càrrec que exercí entre els anys 1890 i 1894.
 1902 - Neuilly-sur-Seine: Clémence Royer, erudita francesa autodidacta, traductora de Darwin, que escrigué d'economia, filosofia, ciència.
 1916 - León (Nicaragua): Rubén Darío, poeta, periodista i diplomàtic nicaragüenc.
 1918 - Viena, Àustria: Gustav Klimt, pintor simbolista i expressionista austríac (n. 1862).
 1929 - Madrid, Espanya: Maria Cristina d'Habsburg-Lorena, Reina consort d'Espanya i regent durant la minoria d'edat d'Alfons XIII (n. 1858).
 1947 - Cerro di Laveno, Varese, Itàlia: Luigi Russolo, inventor, pintor i compositor italià (n. 1885).
 1975 - Madrid, Espanya: Francisco Pierrá, actor espanyol (n. 1895).
 1981 - Madrid, Espanya: Frederica de Hannover, reina de Grècia, princesa de Hannover, Gran Bretanya i Irlanda (n.1917).
 1989 - Greenwich, Connecticut, Estats Units: Barbara Tuchman, historiadora, periodista i escriptora nord-americana (n. 1912).
 1991 - 
Madrid: María Zambrano, professora, filòsofa i assagista espanyola (n.1904).
Lexington, Massachusetts (EUA): Salvador Luria, metge estatunidenc, d'origen italià, Premi Nobel de Medicina o Fisiologia de l'any 1969 (n. 1912).
 1993 - Nova York (EUA): Arthur Ashe ,fou un jugador afroamericà de tennis dels Estats Units (n. 1943).
 1994 - Thousand Oaks, Califòrnia (EUA): Jack Kirby, autor de còmics, creador gràfic de personatges com Els Quatre Fantàstics, Capità Amèrica o Thor (n. 1917).
 1995 - 
Madrid: Maruja Mallo, pintora surrealista gallega, considerada una musa de la Generació del 27 (n. 1902).
Viena: Mira Lobe, escriptora austríaca de més d'un centenar de llibres infantils (n. 1913).
 1998 - Los Angeles, Califòrnia (EUA): Carl Wilson, cantant, guitarrista i compositor nord-americà, membre cofundador dels Beach Boys (n. 1946).
 2002 - Cambridge (Anglaterra): Max Ferdinand Perutz, químic britànic d'origen austríac, Premi Nobel de Química de l'any 1962 (n. 1914).
 2011 - París: Andrée Chedid, escriptora francesa d'origen cristià libanès (n. 1920).
 2012 - 
South Bend (Indiana), Estats Units: Janice E. Voss, enginyera i astronauta estatunidenca de la NASA (n. 1956).
Pacific Palisades, Califòrnia: Norma Merrick Sklarek, arquitecta afroamericana (n. 1926).
 2013 - Maineː Betty Twarog, bioquímica estatunidenca que trobà serotonina en el cervell dels mamífers (n. 1927).
 2015 - París, França: Assia Djebar, escriptora, cineasta i professora universitària algeriana (n. 1936).
 2019 - Göttingen (Alemanya): Manfred Eigen, físic i químic alemany, Premi Nobel de Química de l'any 1967 (n. 1927).
 2023 - Praga: Květa Pacovská, pintora, escultora i il·lustradora txeca (n. 1928).

Festes i commemoracions 
 Onomàstica: sants Vint-i-sis màrtirs de Nagasaki (Pau Miki, prevere jesuïta japonès; Pere Baptista, Martí de l'Ascensió, Francesc Blanco i Francesc de Sant Miquel, etc.); Dorotea de Cesarea, verge i màrtir a Capadòcia; Dorotea d'Alexandria, santa possiblement inexistent i Teòfil d'Alexandria, màrtir; Amand de Maastricht, bisbe; Vedast d'Arras, bisbe (Waast o Gastó d'Arras); beat Alfonso Maria Fusco, fundador de les baptistines; Foci I de Constantinoble (només a l'Església ortodoxa).
 Festa del Sant Misteri de Cervera.
 Dia internacional contra la mutilació genital femenina

Referències 

06